Pola 


Esperantisto 


Esperantysta Polski 


XXXI JARO 


NRO 12 


DECEMBRO 1937 


ELDONANTO — WYDAWCA 
POLLANDA ESPERANTO-DELEGITARO 
REDAKTANTOJ — REDAKTORZY 


PROF. DR ODON BUJWID — MGR TADEUSZ HODAKOWSKI 


Aperas la 20-an de ĉiu monato. Redakcian materialon oni petas sendi ĝis la 10-a de 
ĉiu monato. La redakcio estas rajtigita laŭ bezono ŝangi la tekston de manuskriptoj. 


Z — 


JUBILEA KONGRESO DE ESPERANTO 


Warszawa 7—]4 aŭgusto 1937. 


(Daŭrigo). 


Lu Festo de Veteranoj estis impona ma- 
nifestacio kaj deca honorigo de la mortintaj 
kaj vivantaj pioniroj de nia movado. 


Ĉe la tomboj de la Majstro kaj de Grabowski. 


Lunde la tuta kongresanaro partoprenis 
solenaĵojn honore al la Majstro kaj al An- 
toni Grahowski. 

Tiujn solenaĵojn antaŭiris meto de florkro- 
no ĉe la Tombo de Nekonata Soldato. En 
ĉeesto de la kongresanaro, kies granda parto 
venis en naciaj kostumoj, prof. Bujwid kun 
aliaj eminentuloj de la movado metis flor- 
kronon sur la tombon. Tuj poste delegitaro 
de la blindula kongreso (kapitano Silhan, 
majoro Wagner, pastro van der Bosch) me- 
tis ankaŭ florkronon por honori la falintojn 
dum la milito. La blinduloj, havantaj en siaj 
vicoj multajn eksvidintojn, blindigintajn pro 
la milito, plej akre konscias, kiajn oferojn 
postulis la sanga batalo. 

Per aŭtoj kaj fiakroj, disponigitaj senpage 
de la urbestraro, la kongresanoj rapidis al 
la hebrea tombejo por honorigi la Majstron. 
Antaŭ la eniro ĉiu kongresano ricevis flo- 
roin por povi meti ilin sur la tombon. La 


kongresorganizantoj bone ĉion aranĝis, pen- 
sinte pri ĉiu detalo. 

Sur la tombejo la kongresanoj arigis laŭ- 
lande en alfabeta vico. Oni aŭskultis paro- 
ladojn pri la Majstro kaj liaj noblaj ideoj. 
La paroladojn, disaŭdigatajn tra la tuta tom- 
bejo per laŭtparoliloj, faris prof. dro Bujwid, 
gen. Bastien, prezidanto de hebrea komunu- 
mo en Varsovio Mayzel, rabeno Pozner kaj 
s-ino Thilander. Precipe kortuŝiga estis la 
parolado de s-ino Thilander, kiu per voĉo, 
tremanta pro grandega emocio, esprimis la 
dankon de blinduloj al la granda honfarinto 
de la homaro. 

Komenciĝis marŝo de la popoloj antaŭ la 
tomho. Apud la tombo ekstaris la familio 
Zamenhof. Unua alvenis la kongresa komi- 
tato, metante belan florkronon. Poste laŭvice 
trapasadis la landaj grupoj. Ciu kongresano 
metadis siajn florojn honore al la Majstro. 
Kelkaj grupoj alportis helajn florkronojn. 
Ciuj popoloj, la tuta mondo, venis al la tombo 
de la majstro por honorigi la memoron de tiu, 
kies tuta vivo estis ja dediĉita nur alla homaro. 

Efektiviĝis la profetaĵo de Leo Belmont, 
dirita post la morto de dro Zamenhof en la 
versaĵo „La enterigo de la Majstro“: 

„.„Kun verdaj standardoj amaso fidela 
Pilgrimoj al paceprofeta ĉi tomb' 


Sur tero libera post multaj turmento 
Re himno „Espero“ eksonos pasi" 

e tombo grandega diverslandaj gentoj 
La manojn fratece etendos al si! 


El tombo trankvila spirito de l'vero 
Elvonas kun beno kaj amo por ni!... 


Neforgesebla restos por ĉiuj tiu deca ho- 
norigo de la Majstro sur la loko de lia eterna 
ripozo. 

De tie oni ekiris al la apuda katolika tom- 
bejo. Tie la kongresanaro honorigis la me- 
moron de Antoni Grabowski, la patro de 
Esperanta poezio, amiko de la Majstro kaj 
fervorega esperantisto de la unua hor. 

Belan florkronon nome de la tutmonda Es- 
perantistaro metis sur lian tombon la kon- 
gresa komitato. Prof. dro Bujwid kaj sami- 
deano Gliick profundsente parolis pri Gra- 
bowski, kies nomo por ĉiam restos orlitere 
notita en la historio de nia movado. 


Laborkunsidoj de IEL kaj UEA. 


Sub profunda impreso de la surtombaj 
solenaĵoj revenis la kongresanoj. Kaj kvazaŭ 
por forte substreki la egan diferencon inter 
la pasinteco kaj estanteco okazis laŭprogra- 
me... apartaj laborkunsidoj de UEA kaj de IEL. 

Unuigita estis la tuta kongresanaro sur la 
tombejoj. Kaj unuafoje disigita estis la kon- 
gresanaro dum la laborkunsidoj. Gis nun 
dum la universalaj kongresoj okazadis labor- 
kunsidoj komunaj por ĉiuj kongresanoj. Nun 
-en la Jubilea jaro - laŭ ordono de la mal- 
pacantaj gvidantoj okazis apartaj labor- 
kunsidoj por IEL-anoj kaj por UEA-anoj. 

Sed la amasoj Esperantistaj estas espe- 
rantistaj. Kaj ili deziras pacon ĉiam, ne nur 
dum solenaĵoj sur tombejoj. Kaj ili tion klare 
diris en ambaŭ laborkunsidoj. Unuecon kaj 
pacon ili postulis. La gvidantoj ankoraŭfoje 
aŭskultis tion, kio jam manifestiĝis dum la 
solena malferma kunsido de la Kongreso. 

En la laborkunveno de UEA estis donitaj 
detalaj klarigoj pri la situacio kaj la provi- 
zora komitato diris, ke gi estas preta al re- 
paciĝo por unuigi la movadon. 

En la laborkunsido de IEL la komitato 
deklaris, ke pro komencitaj traktadoj kun 
UEA dume detalaj klarigoj ne povas esti 
donitaj. Post tio s-ro Malmgreen, konata 
sveda propagandisto kaj estro de la propa- 
ganda filio de IEL, faris referaton pri la 
„Propagando“. La referato detale priparolis 
la propagandajn problemojn kaj montris kel- 


kajn trafajn ideojn. Ni tamen devas kun be- 
daŭro konstati, ke la referato multon perdis 
de sia valoro pro kelkaj malmodestaĵoj de 
la aŭtoro, malaltigantaj gian nivelon. Tuj ĉe 
la komenco s-ro Malmgreen diris, ke „por 
la unua fojo en la historio de Esperanto es- 
tas nun aranĝata speciela laborkunsido por 
trakti la esencajn problemojn de Esperanto: 
la metodojn por venkigi nian lingvon“. La 
ŝatata preleginto bonvolu trastudi pli atente 
la protokolojn de la antaŭaj universalaj kon- 
gresoj Esperantaj kaj li certe konfesos sian 
eraron. Cetere estas ĉiam bone, se oni uti- 
ligas la spertojn de siaj antaŭuloj. Oni Spa- 
ras tiam multe da tempo kaj laboro. Studinte 
la protokolojn de la kongresoj s-ro Malm- 
green povus konvinkiĝi kun kia majstra pre- 
cizeco kaj profundeco prilaboradis la propa- 
gandajn problemojn la bedaŭrinde frue for- 
pasinta Robert Kreuz. El aliaj kritikindaĵoj 
ni citu jenon: raportante pri la Esp. bulteno 
de Sved - internacia gazetservo s-ro Malm- 
green diras, ke la laboro por traduko de la 
bulteno, aperanta unufoje dum semajno kaj 
ampleksanta 3-4 paĝojn maŝinskribitajn de 
oficeja formato, estas heroa. Ni konas la 
svedan bultenon kaj opinias ĝin bona kaj 
utila, tamen-eĉ plej respektante la tradukan 
laboron pro tiu bulteno- neniel povas kon- 
sideri ĝin heroa. Ciu mezkvalita profesia 
ĵurnalisto sen pli granda peno farus tradu- 
kon de multe pli da paĝoj. Ni rememorigu 
ĉi-loke la siatempe eldonatan polan gaze- 
tan bultenon, alportantan efektive multegon 
da materialo, grandegajn artikolojn ktp. Gin 
faris diverstempe jen profesiaj ĵurnalistoj, 
jen bonvolaj Esperantistoj - nefakuloj. Cu 
iu el ili fanfaronis pri tiu multe pli malfa- 
cila laboro? Cuni a konata pola samideano 
Stanislaw Essigman, kiu dum certa tempo 
faris la tradukojn, iam pretendis esti heroo? 
Ni ne kredas, ke en Svedujo oni akiras he- 
roecon pro 2-3 hora laboro dum semajno. 
Do, iom pli da modesteco kaj - laŭ la propra 
diro de s-ro Malmgreen en lia referato - for 
la diletantismon! 


Teatra prezentado. 


Vespere en la ejo de varsovia opero oka- 
zis Esp. teatra prezentado. Pro plendoj, ke 
dum kelkaj antaŭaj kongresoj estis prezen- 
titaj tro longaj teatraĵoj, iom penigaj por la 
kongresanoj, LKK aranĝis prezentadon de 
mallonga komedio pola „Consilium faculta- 
tis“, tradukita de Antoni Grahowski. Poste 
sekvis dancoj kaj kantoj. La aranĝo trovis 
generale plaĉon. 

(daŭrigota). 


YYY 
LA 


163 


PRI LA ARTO DE TRADUKADO. 


En numero 282 de 13 X 1937 
de KURIER WARSZAWSKI, 
unu el plej malnovaj jurnaloj 
polaj, aperis interesa artikolo 
de Z. Rabska, kiu, mutatis 
mutandis, prezentas la sta- 
ton ekzistantan en la esperanta 
literaturo. Ni prezentas ĝin en 
fidela traduko por pensigi tiujn, 
por kiuj la kampo de la espe- 
ranta literaturo ne estas indi- 
ferenta. 


Ciam pli ofte, kun ĉiam pli granda zorgo 
pri sekureco de la nacia kulturo oni parolas 
ĉe ni pri malpurigado de la libreja merkato 
per fuŝaj tradukoj, el kiuj ĉerpas profitojn 
senrespondecaj eldonistoj kaj librovendistoj, 
ankaŭ tradukistoj kaj tradukistinoj, tradu- 
kantaj fremdajn verkojn en la polan lingvon, 
fuŝe, ke nur estu kiel eble plej rapide. 

La senscio de la tradukistoj fariĝis jam 
proverba, kaj ĉasado je humoraj „floretoj“ 
el tradukitaj tekstoj servas kiel temo de 
spritaĵoj kaj anekdotoj. 

Unu el recenzistoj de Rocznik Lite- 
racki diris, ke „malbonaj tradukoj kontri- 
buas al konfuzo de sana lingva sento inter 
la legantaro“. Tiu aperaĵo estas maltrank- 
viliga, precipe se temas pri la junularo, kiu 
devus formi sian lingvon sur belaj modeloj 
de la pola lingvo. Ni batas la veksonorilon, 
bedaŭrinde vane. Apud bonaj plenvaloraj 
tradukoj ne ĉesas aperadi en libreja kontoro 
libroj tradukitaj el fremda literaturo, plenaj 
de kuriozaĵoj stilaj, ortografiaj kaj logikaj. 
Tiaj libroj estas atesto de malapero de ci- 
vitaneca sento same ce eldonisto, kiel ce 
tradukisto, kaj minaco, kontraŭ unu el plej 
sanktaj naciaj trezoroj kia estas la lingvo. 

Antaŭ ol komencos sian agadon la sekcio 
de tradukoj en la Konsilantaro de I Libro, 
antaŭ ol ekvalidos novaj ordonoj, ĉesigante 
la memvolon de eldonistoj, indas pripensi, 
en kio konsistas bona kaj en kio malbona 
librotraduko. 

Unua kondiĉo de bona traduko estas bo- 
nega kono de la lingvo, en kiu oni verkis. 
Tiu kono devus posedi tute alian, pli pro- 
fundan valoron por la tradukanto, ol por tiu, 
kiu flue paroluzas tiun lingvon. Ne temas 
„pri kompreno de unuopaj vortoj, Car ĉiu- 
momente la tradukanton povas helpi vortaro. 
Temas pri tio, ke li konu ĉiujn ecojn de la 
fremda lingvo. La malbona traduko diferen- 
cas de la bona ne tiom per kvanto da gra- 
matikaj eraroj, kiom per kvanto da nepre- 
cize asimilitaj lingvaj specialaĵoj. Se la tra- 
dukanto scias anstataŭigi specialaĵojn de la 
fremda lingvo per analogiaj specialaĵoj de la 


hejma lingvo, li trovas la ĝustan vojon. Tiam 
li ne tradukos ekz.: „parbleu!“ — „tra 
blua!" — sed li skribos: „je diablo!“, 
„diable!“, „diablo!“ ktp. 

Eksterordinare grava estas por la tradu- 
kanto kono de la moroj de la nacio, el 
kies lingvo li tradukas. Tio permesas al li 
eviti logikajn erarojn kaj neprecizaĵojn, kiuj 
enkondukas haoson en la tradukon. Ni prenu 
ekzemplon: franca aŭtoro skribante pri 
lernejo, mencias lernantojn de la „unua“ 
klaso. Se la pola tradukanto skribos pri 
„unuaklasanoj“, li erarigos la leganton, ĉar 
klasoj en nia lernejo komenciĝas de la unua, 
sed en Francujo la lernado per ĝi finiĝas. 

Do li devus skribi: ,oka-klasanoj“, aŭ 
doni konvenan klarigon en subnoto. 

Egale grava por la tradukanto, kiel la 
kono de la fremda lingvo, estas gisfunda 
kono de la propra lingvo, ĝiaj stilo, sintakso, 
specialaĵoj kaj tradicio. Kutime la tradukantoj 
tion malzorgas, ne klopodas pliriĉigi la sti- 
lon per funde polaj vortoj, variigi per ĉiam 
pli novaj esprimoj, je kiuj abundas la hejma 
lingvo. Vortoj eluzitaj kiel ludmarkoj kutime 
konsistigas tian senrespondecan tradukon, 
faratan mekanike, sen mensa fortostreĉo. 
Eĉ se ni ne komparados du tekstojn, por 
kontroli fidelecon de la traduko, tuj nin 
okulfrapos malglateco kaj malriĉeco de la 
traduka stilo, kaj tiu malglateco kaj malri- 
ĉeco ne estas io alia, ol manko de ĝis- 
funda kono de la propra lingvo. 


Por bone traduki, oni devas antaŭ ĉio 
eniĝi en la spiriton de la lingvo. Bona tra- 
duko estas siaspeca „transpozicio“. La frazo, 
kiu aperigas dubojn, devus esti trapensita 
ne koncerne la vortojn, sed koncerne la in- 
tencon de la aŭtoro. La tradukanto devus 
pripensi la fragmenton, kiu antaŭas tiun 
frazon, simile kiel la fragmenton sekvantan 
post ĝi, kaj nur tiam li ĝisfunde komprenos 
gian sencon kaj klariĝos la ĝustaj intencoj 
de la verkisto. 

„Ja temas ne pri enhavo de la teksto, 
-- opinias Andre Gide — oni devas traduki 
ne la vortojn, sed la frazojn kaj esprimi 
siajn pensojn kaj sentojn tiel, kiel ilin espri- 
mus la aŭtoro mem, se li verkus en la 
lingvo de la traduko. Oni povas tion atingi 
nur helpe de oftaj trompoj kaj artifikoj"... 


La rekomendataj de Gide .,trompoj“ kaj 
„artifikoj“, aŭ simpladire stila neprecizeco, 
sendube ofte necesa por adapti la verkon, 
povas fariĝi dutranĉa glavo en la manoj de 
malzorgemaj tradukantoj. 

Tiun indikon ni ne traktu tro serioze. La 
plej granda parto de francaj tradukoj estas 
simpladire libera transpozicio. lu tradukin- 

tino de malfacile tradukebla romano de 
Galsworthy estis tiel libervola, ke Si faris 
tre precizan resumon de la teksto, formetis 
gin por kelkaj monatoj, poste ne rigardante 
plu en la anglan originalon, verkis ĝin france, 
tute kvazaŭ Si mem verkus la romanon... 

Pri valoro de la traduko decidas ne nur 
laboro, sed ankaŭ talento. Gi inspiras la 
tradukanton, elvokas en li verkistan febron, 
kiu faciligas eniĝon en sferon de sentoj kaj 
pensoj de la aŭtoro kaj permesas esti kun- 
kreanto de lia verko. 

Bona tradukisto, enkondukita en krean 
staton, insiste serĉas vortojn, kiuj ne nur ne 
fuŝus la intencon de la aŭtoro, sed, kon- 
traŭe, reliefigus ĝin kaj aperigus klare, ser- 
ĉas ilin kun tia fervoro, kiel poeto elektanta 
rimojn por strofoj de poemo. Kaj kiam li 
akiris la ĝustan vorton kaj la sole trafan, 
kiu al li mankis kaj kiu estis necesa por 
aperigi kaj substreki la kolorojn de la verko, 
li sentas profundan ĝojon. 

En la antikva Romo interpretistojn de 
Ciceronaj verkoj oni nomis: Verborum pen- 
sitatores, kio signifas: pesistoj de vortoj... 

Antaŭ ĉiu tradukanto, sur la tablo, antaŭ 
la teksto de la verko devus stari nevidebla 
pesilo. Sur unu ĝian teleron li devus meti 
la vortojn de la aŭtoro, sur la alian — ana- 
logiajn vortojn en la hejma lingvo. Nur kiam 
la ambaŭ teleroj atingis ekvilibron -- la 
traduko estas perfekta. 

Tia mistika pesilo posedas multe pli gran- 
dan valoron ol ĉiuj vortaroj, gramatikoj kaj 
leksikonoj kaj estas ununura, ne preterla- 
sebla ilo en la laborejo de la tradukanto. 


SEN KRIO 


La Ŝtata Supera Kurso de Instruistoj en 
Warszawa festas dum kuranta jaro la jubi- 
eon okaze de sia 20-jara ekzisto. 

Apenaŭ la suno de renaskiĝanta Statlibe- 
reco kaj politika sendependeco ĵetis siajn 
unuajn radiojn sur polan teron, ĵus estas vi- 
valvokita la instituto, en kiu povus profundigi 
siajn generalajn kulturon kaj profesion la 
instruistoj de polaj popollernejoj. 

Antaŭ ĉio temis pri la preparo de vicoj 
de l' instruistoj, kiuj adaptus la ideojn de 
instruo kaj eduko al novaj realeco kaj esenco 
de hejmlandvivo. Temis aliflanke ankaŭ pri 
tio, por kiel eble plej rapide forigi la neg- 
lektojn kaj mankojn de tiamaj lernejoj, ĉar 
la okupaciaj lernejoj ne zorgis tro pri instruo 
kaj eduko. 

Tio ĉi estas unu el multaj aliaj pruvoj, ke 
jam en unuaj komencoj de nia statreekzisto 
estis ĉe ni altgrade valorigita la pedagogia 
demando, kaj la eduko de infanoj starigita 


Ni enpasas ĉi tie en nimbon mistikan, 
ĉirkaŭantan la verkon de kreanto. La arto 
de tradukado estas simila verkado kiel ver- 
kado de pentristo, skulptisto kaj poeto kaj 
povas havigi estetikajn impresojn simile 
kiel bildo, skulptaĵo aŭ strofo de poemo. 

Bela, pura, riĉa lingvaĵo, kiun uzas la tra- 
dukanto, estas tiu liro, per kiu li ludas 
melodion, tiu marmoro, en kiu li elhakas 
formon, tiu koloro, kiu esprimas la ĝustan 
enhavon de la verko. 

Netusebleco de la teksto estas iluzio. La 
tradukanto povas ĉiumomente doni al ĝi 
konvenan formon, pliprofundigi ĝin, levi aŭ 
plilarĝigi. Li povas ĝin regi, simile kiel ar- 
tisto regas la kreaĵojn de sia spirito. 

La arto de tradukado konsistas 
ĉiam en senĉesa, saĝa kaj gar- 
dema kontrolo de vortoj. 

Formante malrapide kaj atenteme, vorton 
post vorto, frazon post frazo, la formon 
de la traduko — alivorte zorgante la ekvi- 
libron de la pesteleroj, la tradukanto staras 
laŭŝajne senmove, sed rapida kaj nervoza 
pulso de vivo ne ĉesas en li bati. Car el la 
vivo, el liaj multaj spertoj alkuras la nece- 
saj vortoj kaj vortturnoj kaj kunmetigas je 
harmoniigita tuto de la teksto. 

La tradukanto pesas sur sia pesilo ne 
senvivajn, paperajn vortojn, sed vivan ma- 
terion, kies formo dependas de lia volo. 
Unu neĝuste uzita vorto, unu nekonvene 
aplikita interpunkcia signo, kaj la konstruaĵo, 
kreita de li en peno kaj laboro, krevas, 
rompiĝas kaj disŝutigas. 

Trad. T. H. 


KAJ BRUO. 


sur unu el fruntaj lokoj en hierarhio de gra- 
vaj ŝtataferoj kaj bezonoj. 

Alia pruvo de zorgema rilato al eduka 
afero flanke de direktistoj de lerneja politiko 
estas, ke ili komisiis ĉiam same la instrua- 
don, kiel precipe la gvidadon de la Kurso 
al homoj de vasta kaj profunda pedagogia 
scio, al personoj honore kaj fame konataj al 
tuta instruistaro. 

Ne estas do mirinde, ke la Kurso inde 
plenumas sian taskon, ke estas jarjare ple- 
nigita de instruistoj, serĉintaj pluan pliriĉi- 
gon de siaj animoj kaj profesia scio, ke el- 
lasis jam plu ol du mil da geedukitoj disje- 
titaj en tuta Polujo, eĉ sur ties plej mal- 
proksimaj anguloj. 

Tiuj estintaj geedukitoj de la Supera Kurso 
formis sian Rondon kaj ĝuste klopodas ĉe 
kompetenta estraro por legaligi la statuton. 


Laj * * 


SKC ZPOW ZW PWT 79,777 JĘDREK" 


Karaj nunjaraj Kursgekolegoj! 

Vi havas la enviindan honoron vizitadi la 
Superan Kurson en ĝia bela jubilea jaro. 

Sen krio kaj bruo, eĉ nerimarkeble vi fes- 
tas modeste tie, ĉe Jezuicka strato la jubi- 
lean jaron. Anoncas ĝin nek gazetaro, nek 
radio - laŭtparoliloj. Tia jam estis kaj estas 
la kursana kutimo. Sed ni, multenombra post- 
kursana familio travivas ĝin senteme kune 
kun vi. Sekve akceptu de mi, unu el multaj 
estintaj samkursanoj la plej koran saluton 
kaj la plej sincerajn dezirojn de sukceso por 

la Kurso en ĉi tiu solena kaj grava por ĝi 
jubilea jaro. 

Bonvolu transdoni ĉi tiujn bondezirojn al 
Via Altestimata kaj Kara Sinjoro Direktoro 
Stanislaw Dobrowolski, tiom fruktodone gvi- 
danta la Kurson kaj al ĉiuj viaj Gesinjoroj 
Profesoroj. 

Mi esperas ne esti sola ĉe ĉi tiuj miaj sen- 
toj, kune kun mi estas sendube ĉiuj geedu- 
kitoj de la Kurso same esperantistaj, kie 


neesperantistaj. PRE ~ 
r. Lontek. 


AUTUNO. 


Selma Necme. 


Mallume estas. 
Aŭtuno festas 
en la vasta natura koro. 
Kaj dum tiu malfrua horo 
ebria de soleco, 
kontenta je vasteco 
ĉirkaŭanta, 
mi, vaganta, 
nokten iras 
mem, kaj miras 
pro kio 
do ĉio? 
Kial verdadis 
foliar' 
en arbar", 
kial kreskadis 
florar', 
sur herbar, 
se forvelkos ĉio 
kaj ne restos io? 
u vere frukton estigas nur floro 
ke mem ĝi velku petal post petalo? 
u idon nutras patrin' kun doloro, 
ke falu ŝi mem en porviva batalo? 
Kial 
feliĉas geedza par ? 
Tial 
ĉu ĝojas, ke sen harar, 
senamika, 
korpe dika, 
malsana je koro, 
duonblinda de ploro 
unun ĝojigu fremda bonsorto 
kiam alian prenis la morto?... 


Mallumadas 


kaj pluvadas. 

Mi sentas malsekon en la aero; 
mola de koto estas la tero. 

En ĉiu arbo ombro pendas, 

kaj vento en la branĉoj plendas. 
Subite ne ŝatas mi plu solecon, 
teruron enigas nur mallumeco. 
Jen, frostaj fingroj ekpremas la koron! 
Ho, kiel timas la noktan mi horon! 
Tra nigra silento mi krias la vorton: 
Mi timas, mi timas la morton!... 


k 


Rigardu, ekestas jam nova tago, 
jen, suno levigas el mezo de l'lago! 
Ruĝadas la akvo, kaj ondoj petolas, 
aŭtuno origi la mondon ekvolas. 
Ĉie koloroj nun brilaj kaj helaj, 
kovras la teron tapiŝoj plej belaj. 
Branĉo kantantan birdon tenas, 
la aŭskultanton ĝoj' ekenas. 
Karesaj estas la melodioj... 
Kaj varmon donas la sunradioj 
eĉ, dronigante en lumo la mondon, 
farante nun sian aŭtuntagan rondon. 
Aŭtuno festas... | 
Kaj ĝoje estas. 

i ne plu diras, 
ho, kial la sorto 
de lhom’ estas dorna, sencela. 
Kial, mi miras, 
ne venu eĉ morto, 
se tiom ĝi estas bela?! 


Trad. H. Drezen 
Tallinn. 

NACIA MUZEO EN WARSZAWA. 


Nia patrujo en tempo de sia sendepen- 
deco posedis ne nur en preĝejoj, en reĝaj 
kasteloj kaj magnataj palacoj, sed eĉ en no- 
belbienaj domoj valoregajn riĉaĵojn en artver- 
koj. Tamen oftaj militoj kaj invadoj, kaj 
precipe ruinigoj dum kozakaj ribeloj kaj 
tataraj invadoj, kaj antaŭ ĉio teruraj tempoj 
de „inundo“ sveda, senigis gin pri tiuj tre- 
zoroj kaj detruis preskaŭ ĝisfunde. Dum 
dispartigoj de la lando kaj liberigaj militoj 
ĉiuj invadintaj Statoj ĉiom, kion povis, rabis 
kaj elveturigadis de Polujo al si, por helpe 
de niaj artverkoj krei siajn, poste famajn, 
muzeojn. Malgraŭ tio eĉ tiuj ne multaj kaj 
ne grandaj fragmentoj, kiuj restis en la 
lando, prezentas kilektojn je grandega hi- 
storia kaj materia voloroj. 


Pollando, kiu dum unu kaj duona jarcen- 
toj ne posedis sian propran ŝtaton, en pe- 
riodo, kiam aliaj statoj kreis siajn grandio- 
zajn muzeojn subtenate kaj helpate de pro- 
praj registaroj, povis tion efektivigi nur per 
oferemo kaj laboro de individuoj, venkante 
ĉe tio malhelpojn, kiujn preparis la invadin- 
toj kaj en ĉiama timo pri ilia rabado. Mal- 
graŭ tio ekestas kolektoj, kiuj hodiaŭ estas 
egalaj al mondfamaj muzeoj. 


Similaj estas komencoj de Nacia Muzeo 
en Warszawa. En j. 1858 urbano Petro Flo- 
rentini donacas sian bildkolekton al Lernejo 
de Belaj Artoj, ekestinta post fermo en 
j. 1832 de la universitato, kiu posedis apar- 
tan fakultaton de belaj artoj. Tiun donacon 
oni kompletigis per aĉetoj, kaj kiam en 
j. 1864 ankaŭ tiun lernejon oni likvidis, la 
urbo ricevis herede rimarkindajn kaj valo- 
rajn kolektojn, poste pliriĉigitajn per mala- 
vara ofero de Ĉipriano Lachnicki. Gi estis 
la gusta naskiĝo de Urba Galerio de Belaj 
Artoj, kiun en j. 1916 post forpelo de ru- 
soj, oni ŝangis je Muzeo Nacia, disponigante 
por ĝi iaman palacon de uniaj episkopoj ĉe 
strato Podwale. 

De tiu momento komencigas rapidega pli- 
grandigado de muzeaj kolektoj: alfluas multaj 
donacoj, kaj la urbo, kiu estas posedanto de 
la Muzeo, ne ŝparas rimedojn por aĉeto de 
novaj objektoj kaj verkoj de arto. 

La Nacia Muzeo arigas specimenojn de 
pola kaj fremda artoj, same el branĉo de 
pentrarto, kiel de tiuj skulpta kaj ornama. 


Dr Semerau-Siemianowski kaj A. Sobanski 
donacas al ĝi siajn valorajn kolektojn, kiuj 
fariĝas fundamento de riĉa kabineto numis- 
matika, kaj Dominik Witke - Jeżewski per 
sia grandioza donaco inaŭguras grandegan 
jam hodiaŭ kabineton de ilustraĵoj. Tiuj ko- 
lektoj kreskas tiel rapide, ke ne povas ilin 
ampleksi ilia ĝisnuna sidejo kaj estas necese 
konstrui grandan, modernan domegon, kiu 
respondus per sia aspekto kaj spaco al gra- 
veco kaj bezonoj de la granda muzeo. Nova, 
grandega domego, nune finata, kiun oni 
starigis ĉe reprezenta Aleo de 3 Majo, im- 
ponas per siaj dimensio kaj formo. Gi en- 
tenos en si la tuton de la kolektoj, kiuj 
hodiaŭ ankoraŭ estas disigitaj, escepte de 
fako de „malnova Warszawa“, por kiu an- 
taŭ nelonge oni aĉetis du malnovajn dome- 
gojn de antikvaj urbanaj familioj: Baryczek 
kaj Szlicntyng. Malgraŭ la starigo de tiel 
monumenta konstruaĵo, ekzistas timo pri 
manko de loko en proksima venonteco, ĉar 
dank' al oferemo de la socio kaj de la urba 
estraro, kiu aĉetas pluajn objektojn, nombro 
de numeroj inventaraj superis jam cent du- 
dek kaj kelkaj miloj kaj ĉiam kreskas. Ce 
la muzeo ekzistas ankaŭ konservatista la- 
borejo, provizita per plej modernaj aranĝoj. 

Muzeo Nacia en Warszawa estas hodiaŭ 
la plej granda en Pollando muzea posteno, 
ilustranta ne nur historion de arto kaj kul- 
turo naciaj, sed ankaŭ tutmondan arton, 
ĉar fremda fako ebligas ekkoni tuton de la 
tutmonda pentrarto. La Muzeo kondukas 
viglan agadon kultur-klerigan inter largaj 
homamasoj, dank' al kio la nombro de la 
vizitantoj tre rapide kreskas; ekz. en la 
lusta jaro ĝi kreskis pli ol kvinfoje, atingante 
100.000 personoj. 

Komence la Nacia Muzeo posedis militistan 
fakon, kiun poste oni apartigis en formo de 
speciala unuo — Muzeo de Militistaro, kiu 
troviĝas en la domego de Muzeo Nacia. 

La Varŝava Muzeo Nacia apartenas hodiaŭ 
al unuarangaj en Eŭropo muzeoj, kaj en 
kelkaj fakoj ĝi estas eĉ senkonkura. Ni ha- 
vas plenan rajton fieri pri tiu grandioza 
posteno de nia nacia atingaĵo kultura, tiom 
pli, ke tion, al kio alilande kontribuis for- 
tostreĉoj de tutaj generacioj, helpate per 
subteno de potencaj statoj, ni kreis mem 
en malfacilegaj kondiĉoj de nacia vivo. 


Al ĉiuj societoj kaj gesamideanoj, kiuj bonvolis sendi al mi gratu- 
lojn kaj bondezirojn, mi korege dankas! 


O. Bujwid. 

KOMUNIKO DE LA SEKRETARIO DE LA KOMISIONO 
POR LA JUBILEA STELO. 


La 8-an de aŭgusto 1937 dum la 29 Univer- 
sala Jubilea Kongreso de Esperanto en Varso- 
vio, en la granda salono de la kongresejo 
okazis la Festa Vespero de Veteranoj de la 
Esperanto - Movado. 

La solenaĵon prezidis, en la ĉeesto de S-ro 
B. Wyszynski, prezidanto de la Loka Kon- 
gresa Komitato, S-ro R. Sakowicz, sekre- 
tariis S-ro J. Litauer. 

Post enkondukaj vortoj la orkestro ludis 
„Esperon“ kaj „Kanton de I'Ligo“ de Mozart 
kaj S-ro Julio Baghy prononcis profunde kor- 
tuŝan paroladon dediĉitan al la rememoro de 
penoj kaj laboroj de unuaj pioniroj de Es- 
peranto. 

Dum la mallaŭta ludo de Funebra Marso 
de Chopin la inspirita oratoro alvokis unu 
post la alia nomojn de la plej unuaj kaj de 
la plej famaj ne plu vivantaj esperantistoj. 
En la plena salonego ĉiuj ekstaris. Korśir- 
malgaje apenaŭ ludis la muziko, plore sonis 
la karaj neniam forgesotaj nomoj. Multaj o- 
kuloj estis plenaj de larmoj. 

Kaj kiam ĉesis la funebra marso, Baghy 
entuziasme en la nomo de la grandega kul- 
turmovado esperantista dankis la vivantajn 
pionirojn de la unua kvaron - jarcento de Es- 
peranto. 

La solenan paroladon de S-ro Baghy sekvis 
la publika disdono al la veteranoj per la pre- 
zidanto de la solenaĵo de atestoj kaj de ju- 
bileaj steloj. 

La artaj atestoj enhavas la jenan tekston: 

„La XXIX Jubilea Universala Kongreso 
de Esperanto en Varsovio 1937 decidis es- 
primi sian estimon per aljuĝo de la ...... 
jubilea stelo pro la pionira agado al...... 


El a kiu aliĝis al la aktivaj batalantoj 
por la lingvo internacia Esperanto en la 
Jaro X, 2.“ Varsovio, la 8-an de augusto 1937. 


Prezidanto da la Kongreso: (-) prof. O. Buj- 
wid, Prezidanto de la Loka Kongresa Ko- 
mitato: (-) B. kj kr Sekretario de la 


Komisiono por la Jubilea Stelo: (-) Jozef 


Litauer. 
Laŭ la regularo de ,,Jubilea Stelo“, ape- 
rinta en la nr 1 — 2 de „La Jubilea“ (ja- 


nuaro-februaro 1937), organo de la 29 Uni- 
versala Kongreso de Esperanto, al la espe- 
rantistoj, kies partopreno en la Movado da- 
tiĝas antaŭ la aŭgusto de 1905 j. estis 
aljuĝita la „ora“, al la esperantistoj, kies 
partopreno en la Movado datigas antaŭ la 
aŭgusto de 1912 j. estis aljuĝita la „arĝenta“ 
Jubilea Stelo. 

La Jubilea Stelo estas mezgranda verda 
stelo kun ora aŭ arĝenta nombro „50“ en 


la mezo, la stelo estas interplekita kun ora 
aŭ arĝenta laŭrobranĉo. La steloj surportas 
sur maldekstra flanko la numeron de la kon- 
cerna atesto. La steloj por viroj estas al- 
kroĉitaj sur butono, por virinoj — sur bro- 
ĉo. Ĝis nun la Jubilea Stelo estas aljuĝita 
al la jenaj gesamideanoj: 

Ora: generalo Tadeusz. Kasprzyck , pola 
ministro de militaj aferoj, Arne Arnessen, 
Carl Barthel, Louis Bastien, Leo Belmont, 
Paul Blaise, Herman Boucon. Ismael Gomes 
Braga. R.Dechaux, Ernest Deligny, Edinburga 
Esperanto Societo, Franciszek Ender, Adolf 
Feiner, Izydor Fels, Corrado Grazzini, Zyg- 
munt Greffkowicz, Roman Dobrzański. Sta- 
nislaw Kamaryt, Leon Klimecki, Ivan H. Kres- 
stanov, Marcel Laignier, Johan Lovli, Jean 
Jaques Monnier, National Institut for the 
Blind, National Library for the Blind, Stefan 
Nenkov, Albin Neužil, Paul Nylen, William 
Percy Merrik, Edmond Privat, Gustaw John 
Ramstedt, Eduard Stettler, Rollet de | Isle, 
Wilhelm Robin, Georges Saget, Roman Sa- 
kowicz, Otto Simon, Kunitaro Takahasi, Da- 
vid Tenenbaum, Harald Thilander, Carl Thu- 
lin, Association Walentin Hauy pour le bien 
des aveugles, Hugo Vilhelm Salokannel, W. 
Willumsen, Aleksandro Antoni Zakrjevski, 
Adam Zamenhof, Jean Couteaux, Boleslaw 
Głuchowski, Julian Jarecki, Leon Szejnman, 
Ignacy I. Krenicki, Józef Krenicki, Stanisław 
Szabuniewicz, Stanisław Essigman, Adam Ga- 
briel Furmanik, August Sochacki, Juliusz 
Kriss, Emilian Loth, Leopold Lubliner, Wła- 
dysław Pozner, Jan Giinther, Teofil Koziara, 
Teodoro Kovacs, Aleksandro Laguer, Kaje- 
tan Seper, Gabriel Chavet, Mieczysław Czer- 
wiński, Hans H. Kiirsteiner, Jacob Schmidt, 
Emile Gasse, Roman Palleja, P. Pouchot, 
Mieczysław Rogalski, Prosper Couffinhal, 
Charles Fahrner, Eugeno Fuchs, Ludoviko 
Lajos, Stefano Molnar Nagy. 

Jane Baird, Eugenie Cense, Regina Fels, 
Nesta Ford, Poittevin, Teofila Essigman, Fan- 
ny Uhrova - Krivancova, Rose Vogt, Zofia 
Zamenhof, Felicja Szyszko - Witulska, Paulina 
Muszkatblat, Aleksandro Dombrovski, Asile 
Recordon, Esperanto Societo Bern, Soeures 
Aveugles de St. Paul, Janina Ender. 

Arĝenta: Leon Agourtine, Alf Arnesen, 
Henri Aube, Julio Baghy, Oskar Baum, John 
Bergh, Robert Berg, Brazila Ligo Esperan- 
tista, Odo Bujwid, Modesto Carolfi, Michal 
Chmieliński, Edgar de Coster, Rajmund Cech, 
Antoni Czubrynski, Andreo Cseh, Espe- 
ranto - Societo „Danubio“, Andreo Deistler, 


Les Denysiuk, Didrik Didriksen, Jergu Dinju, 

W. Doroŝenko, Rene Dubois, O. J. Elver- 
nen, Alfred Englander, Balkay Geza, Marian 
Grodzki, Albert Gustavssen, K. Gersater, 
Solti Gyórdy, Ekedalen Hallin, Olans Hal- 
vorsen, Henry W. Hetzel, J. V. Holleman, 
Edward Imsdahl, Harry Ingham, J.R. G. Is- 
briicker, Hnat Jakimczuk, Hans Jakob, Jan- 
kovich Lajos, Sam Jansson, Auslander Jeno, 
Leopold Dreher, Peter Johanessen, Sigrid 
Johannessen, Hugo Jokl, Teo Jung, Rudolf 
Kaftan, Kolomano Kalocsay, Halfdan Karte- 
rud, Anatolo Koh, Emil Kołodziej, Antonio 
Krtsmary, Moriz Lackenbacher, Józef Litauer, 
Stefan Lubliner, Seth Liinnegren, E. Mage, 
C. Mattsen, Józef Migacz, Bano Miklos, Hag- 
bart Mork, William R. Mackay, Anton Nils- 
son, Adolf Oberrotman, Pataki Ignac, An- 
dreas Pedersen, Stanisław Peksa, A.C. Pet- 
terssen, Emil Pfeffer, Oskar Popper, Leon 
Rosenstock, Wilhelm Sandberg, Franz Josef 
Schade, Josef Schamanek, Ludwig Senge- 
busch, Vilho Setala, Karl Otto Sikor, Hugo 
Sirk, O. Brochmann, Sletterod, Romuald So- 
łoniewicz, Olaf Storen, Jakub Szapiro, Ra- 
faele Tancredi, Samuel Szulc, Ramizo Turi, 
Edward Wiesenfeld, F. Staes - Vandervoorde, 
R. F. Vanghan, Kazimierz Zajączkowski, 
Oskar Zimmermann, Julius Gliick, Hugo Stei- 
ner, Stanislaw Karolczyk, Stanislaw Sudelik, 
Benedykt Herold, Jan Kostecki, Leon Fe- 
rencowicz, Cecil C. Goldsmith, John Johans- 
son, Tadeusz Kaciczak, Włodzimierz Mier- 
nicki, Kenji Ossaka, Sfanisław Rudnicki, 
Hideo Yagi, Henryk Schnitzer, Edward 
Spielmann, Stanislaw Braun, Jozefo Koch, 
Wladyslaw Mergel, Wlodzimierz Pfeiffer, Paul 
Uline, Dienes Endre, Jozef Friedrich, Holley 
Bela, Kazimierz Tyminski, Vakok Jozsef nador 
kir. orsz. intezete. 


“Hanna Anderssen, Eileen de Burgh Daly, 
Rosa Bye, Anna Dirnova, Helmi Dresen, 
Signe Helyerssen, Matilda Hershkovici, Klara 
Hruby, Julia C. Isbriicker, Carla Jacobsen, 
Antoinette Jenen, Gerda Julin, Hedwig 
Kaes, Eva Karlssen, Schultz Katalin, Agnes 
Melchior, Amelia Maggunssen, Ridel Margit, 
Molnar: Maria, Agnes G. Macfarlanc, Minna 
Miksch, Hanna Nilsson, Nila Nilsson, Mela- 
nia Pietsch, Mario Polednova, Ada Pyntu, 
Emma Raff, Astrid Sirevog, Howard Sond- 
ford, Elly Staes, Lewissa Strandman, Anna 
Weinstein, Izydora Wołoszczak, Lidia Zamen- 
hof, Julia Neubergowa, Helena Dawidow, 
Marie Charlotte, Merrick, Leonia Weiler, 
Helmi Josefsson, Renee Uline, Stefan Terez. 
luj senescepte personoj, kiuj jam ricevis 

la atestojn kaj la stelojn, bonvolu nepre kvi- 
tanci je suba adreso pri tiu ricevo nur per 
simpla poŝtkarto kun la detala adreso kaj 
profesio de la ricevinto kaj la n-ro la Stelo. 
Ciuj jam ricevintaj la jubilean stelon, kon- 


forme al la anonco sur la paĝo 34 de la 
Kongresa Libro, bonvolu, se ili tion anko- 
raŭ ne faris, pagi, se ili ĉeestis la kongre- 
son por stelo kaj atesto kune — 2 zł, se 
ili ne ĉeestis la kongreson — 4 zł. 

La supre cititaj personoj, kiuj ne ankoraŭ 
ricevis la jubilean stelon kaj ateston bonvolu 
pagi alla suba adreso — po 2 zł aŭ po 4 zł, 
laŭ tio ĉu ili ĉeestis aŭ ne ĉeestis la kongre- 
son, krome ili pagu por sendkostoj (reko- 
mendite): en Polujo 90 gr, ekster Polujo: 
1:30 złoty. 

La esperantistoj aliĝintaj al la Esperanto- 
movado antaŭ la aŭgusto 1905 (ora stelo) 
kaj antaŭ la augusto 1912 (arĝenta stelo), 
kiuj ne estas supre cititaj, povas ankoraŭ ri- 
cevi la jubilean stelon kaj ateston, se ili skri- 
bos pri tio al la suba adreso kaj pagos: la 
ĉeestintoj la kongreson — 221, la neĉeestintoj 
la kongreson — 4 zl kaj por sendkostoj (re- 
komendite) en Polujo: 90 gr, ekster Polujo 
— 1:30 zł. Bonvolu komuniki: viajn antaŭ- 
nomon, nomon, adreson kaj la jaron de aliĝo 
al la Esperanto - movado, se eble kun iaj pru- 
voj plej malfrue por la Eŭropaj landoj ĝis 
la 15 de novembro 1937, por la ekstereŭro- 
paj landoj ĝis la 15 de decembro 1937. La 
pagoj de 2 aŭ 4 zł devas kovri la elspezojn 
por la pretigo de steloj, atestoj kaj la aran- ' 
ĝo de la Festo de Veteranoj. 

Dum la Jubilea Kongreso aperis projekto 
pri la fondo en Warszawa de la internacia 
„Rondo de Veteranoj de Esperanto“ grupi- 
ganta esperantistojn de antaŭ -- 1-a de aŭgus- 
to 1912, kaj celanta per plifaciligo de inter- 
rilatoj de la membroj kreskigon inter ili de 
la fortika sento de solidareco por eventuala 
kreo por ili de servaro de reciproka morala 
kaj materiala diversspeca helpo. 

La veteranoj, dezirantaj kunfondi kaj ali- 
gi al tiu ĉi Rondo, bonvolu skribi pri tio al 
la suba adreso kaj enpagi la enirkotizon de 
1:50 zł (por la unuaj korespondelspezoj). 

Samtempe skribu (legeble) al la sola adre- 
so de la Komisiono por la Jubilea Stelo: 

S-ro J. Litauer, Warszawa, Pollando, Mar- 
szalkowska 81. 

Nepre sendu al tiu ĉi adreso ekzemple- 
ron de via gazeto kun la enpresita komuniko. 


(-) J. Litauer 
sekretario de la Komisiono 


por la Jubilea Stelo. 
Septembro, 1937. 


—=——————————Ĉ—ĜB»~W— U I TT a o o Z E 


Al niaj abonantoj, legantoj kaj amikoj ni 
sendas tre korajn dezirojn ĝoje pasigi la 
Kristnasko -festotagojn kaj ĉion plej 
bonan en la Nova 1938 Jaro. 

La Redakcio kaj Administracio 
de Pola Esperantisto. 


premas; | tam” a A 4 kk. 


FRAGMENTO EL „GRAFO 
LUKSEMBURG". 


Alportos mi, knabeto, 

Pro sci pri via gust 
Kavetojn ĉe buŝeto 

Kaj amon en la brust' — 


Se tio malsufiĉos, 
Mi scias pri avid, 
Deserton mi dediĉos, 
Nur venu apetit! 
Elpoligis ing. M. Chmielinski 


Torun. 


DEZIRARO. 


Mi vin petis pri fingreto.. 
Tutan manon vi etendis, 
Kaj pro tiu ĉi maneto 
Trosufiĉa — mi ne plendis. 


Kiam poste jam plendanke 
Mi vin petis pri maneto, 
Ambaŭ donis vi senmanke 
Kaj ruĝiĝis mi pro l'peto, 
Ĉar mi pensis, se estonte 
Ambaŭ manojn volos mi, 
Kaj ekpetos ja senhonte, 
Kion tiam faros vi. 
Elpoligis inĝ. M. Chmielinski 


Torun. 

NAIVULO. 


Knabineto! kison donu! 
Vi koleras? Nu, pardonu. 
Via estas opini", 

Ke naiva estas mi. 


Sed naiva mi ne estas, 
i prudenton nur atestas, 
ar ja estas ne sekret, 
Kion volas knabinet' 


De nuntempa nia mond. 
Ne ruĝiĝu pro la hont. 

Ver' konata, ke bongustas 
Tio, kio kun vol' ĝustas, 


Se ne dirus mi averte, 
Por mi estas tute certe, 
Ke vi estus sen preparo 
Al de mi celata faro; 


Ĉar unua mia pet' 
Estis nura avertet', 
Same via la koler' 
Estis nur konsentfajrer'. 


Do ni nun jam plene kvitas, 
esu, vortoj nur ekscitas, 

Venu volo por gustum, 

De de mia pet plenum'. 


ing. M. Chmielinski 


Torun. 


POLLANDA KRONIKO. 


BYDGOSZCZ. En la ŝtata gimnazio je 
la nomo de Marŝalo Pilsudski okazis la 4 XII 
solena kurfinigo por lernantoj de la IIl-a 
klaso. Eu granda salono kolektiĝis pli ol 
5() kursanoj kaj 14 plenaĝuloj (4 gimnaziaj 
direktoroj, 7 profesoroj, 2 reprezentantoj 
de la Gepatra Rondo kaj s-ano Wielicki, 
vicprezidanto de la distrikta tribunalo). Spe- 
ciale invititaj por ĉi tiu solenaĵo estis ler- 
nejaj vizitatoroj el Kleriga Ministerio kaj el 
Lernejaj Kuratorioj. Bedaŭrinde, neniu el 
eksterlokaj eminentuloj alvenis. lli sendis nur 
leterojn, senkulpigante, ke la manko de tem- 
po ne permesas al ili ceesti la kursfinigon. 
Ceokaze ili bondeziris sukcesojn kaj dankis 
al prof. Sygnarski por lia sensalajra laboro 
sur la lerneja kampo. 

Precize je la 12-a horo komenciĝis mal- 


ferma parolado de la kursgvidanto, dum kiu 
okazis ankaŭ tralego de kelkaj pli gravaj 
gratulleteroj. lli bonege impresis la tutan 
aŭskultantaron. Entute alvenis 20 korespon- 
daĵoj el diversaj landoj, pri kiuj menciis la 
gvidanto. La programo de la solenaĵo pre- 
zentis sin jene: 

1) Malferma parolado de prof. Syynarski 
(tralego de gratulleteroj), 2) Malnova leciono 
(mallongigita) — pri anatomio: de homo, 
3) Nova kaj lasta leciono nro 15: a) parti- 
cipo aktiva kaj pasiva, b) gaja rakonto pri 
kongresanoj, c) tabelo de pronomoj kaj 
proverhoj, 4) Adiaŭparolado al kursanoj (ofi- 
ciala fino de la elementa kurso), 5) Lernan- 
toj parolas: a) Dankparolado por la kurso 
de Kłodnicki, b) Skoltaj dialogoj en inter- 
nacin tendaro (prezentis: Mazurkiewicz — 

Polo, Czechowski — Hungaro, Fifelslki —- 
Anglo, Pokora — Franco, Krug — ltalo, 
Pawłowski — Germano, Kurland — Dano, 
Tomczak -- Svedo, Kosieniak — Ĵapstro 
6) Ekzamenado de kursanoj (farita de pasfro 
prof. Kukulka), 7) Disdonado de atestoj kaj 
premioj al la plej diligentaj kursanoj, 8) Ferma 
parolado de gimnazia direktoro POLA- 
KOWSKI. 

La unua parto de la programo sukcesis 
bonege. La lernantoj respondis bone, ankaŭ 
dum la speciala konversacio kun s-ro pa- 
stro Kukulka. La „Skoltaj dialogoj“ verki- 
taj de unu el junaj lernantoj post apenaŭ 
13-a leciono (!), estis prezentitaj de kursa- 
noj senriproĉe kaj vekis al nia lingvo gran- 
dan interesiĝon inter geinstruistaro. lmpre- 
siga estis ankaŭ la parolado de gimnazia 
direktoro S-ro POLAKOWSKI ĉe okazo 
de atest-disdonado. 

Post la Kristnaskaj ferioj komenciĝos je 
la insista peto de lernantoj supera kurso 
laŭ la State aprobita lernolibro de prof. 
Sygnarski. Nuntempe multaj lernantoj ko- 
mencis jam interŝanĝon de korespondaĵoj 
kun eksterlandaj samaĝuloj. 


Prof. Sygnarski dankas. 


Rilate al la kursfinigo de Esperanto, oka- 
zinta la 4 XII 1937 en la Stata gimnazio je 
la nomo de Marŝalo Piłsudski en Bydgoszcz — 
prof. Sygnarski informas nin, ke li ricevis 
libro - premiojn kaj gratulleterojn de sek- 
vantaj samideanoj: 


1. Prof. dr Odo Bujwid — Krakow. 

2. Prof. dr Lubieniecki — Poznan. 

3. S-ino J. Jayet — Morges, Svisujo. 

4. Redakcio de „Pola Esperantisto“ — 
Krakow. 

5. Redakcio de „La juna vivo“ — West- 
graftdijk, Nederlando. 

6. S-ro Max Brückner — Bayrischzell, 
Germanujo. 

7. S-ro Kurth Schonrich — Wiesbaden, 
Germanujo 

Nur leterojn kaj bildkartojn de sekv. 

samid.: 

8. Dr Czubrynski Antoni — Włochy 
k. Warszawy. 

9, S-ro Pastro Cseh —- Hago, Neder- 
lando. 

10. Red. Teo Jung (Heroldo de Espe- 
ranto) — Scheveningen, Ned. 

11. S-ro Ackermann — Düsseldorf, Ger- 
manujo. 

12. F-ino Van der Graaf — Dordrecht, 
Nederlando. 

13. S-ro Rag. Giovanni Tanzi — Milano, 
Italujo. 


14. Dr jura Adolf Goedecke -- Sonder- 
borg, Danujo. 


15. S-ro W. Kapka — Chojnice, Polujo. 
16. S-ro Izdebski, Sekciestro de Lerneja 


Kuratorio en Poznan. 


17. S-ino Sheppard R. Nora -- Northfield, 
Birmingham, Anglujo. 

18. F-ino Lilian Maynard (por lernantinoj 
de Tinkers Farm Lernejo) -- North- 
field, Birmingham, Anglujo. 

19. S-ino E. Norman —Northfield, Bir- 
mingham, Anglujo. 

20. F-ino Rose Me Gough (por gelernan- 
toj de klaso la Kings Norton Council 
School) — Northfield, Birmingham, 
Anglujo. 

Por ĉiuj leteroj kaj libroj, kiuj estis dum 
la solenaĵo disdonitaj inter la plej diligentaj 
kursanoj, s-ro prof. Sygnarski esprimas al 
ŝatataj kaj oferemaj samideanoj sian plej 
sinceran dankon! 


CIESZYN. Esperantokurso en Cie- 
szyn. La estraro en Cieszyn de „Uniwersy- 
tet Powszechny“' aranĝis ĉi jare krom la ku- 
timaj ankaŭ esperantokurson. Car anoncis 
sin 132 personoj, sinjoro Krysta gvidas la 
kurson (Ce-metode) en du grupoj. — Estas 
necese penadi pro aranĝo de tiaj kursoj en 
ĉiuj aliaj lokaj sekcioj de „Uniwersytet Po- 
wszechny“, kie estas al dispono la necesaj 
esp. - instruistoj. Se oni al tiuj sekcioj ak- 
centos la bonegan propagandon, kiun faras 
esperanto en la tuta mondo por Polujo, cer- 
te Cie estos same eble aranĝi esperantokur- 
sojn kiel en Cieszyn. 


Se ia institucio esperantista en Polujo trans- 
prenos la aranĝon, sinjoro Krysta volonte 
edukos en dumferia kelktaga kurso la emu- 
lojn al Ce-metoda instruado. Cu en Cieszyn, 
tie estus la restado ne multekosta kaj agra- 
bla, -ĉu en Zakopane, tie estus la restado 
tre interesa kaj tre agrabla. 


KRAKOW. La 4 XI k. j. aranĝis „So- 
cieto Esperanto“ en Krakow kun „Finna 
Societo Esperanto“ en Helsinki en granda 
salono de Industria Muzeo dank'al klopodoj 
de s-ano Schniitzer „Finnan Vesperon“, de- 
diĉitan al la „lando de mil lagoj kaj blan- 
kaj noktoj". 

La programo konsistanta el plej karakte- 
rizaj finnaj poeziaĵoj kaj kantoj estis tre in- 
teresa. Antaŭparolis prof. dro Bujwid, pri 
finna muziko parolis s-ro Augustynek, pian- 
ludis s-ro Skolyszewski. Al ĉiuj tre plaĉis 
finnaj popolkantoj, en esperantan lingvon 
tradukitaj, tre bele kantitaj de s-ino Emma 
Woriska-Ormicka kaj de nia krakova kan- 
tistino Celina Nadi ĉe subtila akompano de 
s-ro Ormicki. Tre interesa estis la prelego 
kun lumbildoj de s-ro Diament, donanta 


vivantan bildon pri tiu mistera kaj tre kul- 
tura lando. 

Partoprenis la belan vesperon ĉirkaŭ 200 
personoj. etoj 

La 29 XI k. j. okazis la Generala Kun- 
veno de „Societo Esperanto“. La Estraron 
eniris kiel: prezid. Prof. Dr O. Bujwid, vic- 
prezid. Dr Rosenstock, sekr. Bromek, vic- 
sekr. kaj aranĝoj H. Dattnerowa, kasist. 
Kutscher, v-kasist. Rittermann, prelegoj J. 
Neubergowa, kursoj Dr Dreher, bibliot. mgr 


KATOLIKA ESPERANTO 


URĜA KAJ GRAVEGA 


por la vizitintoj de la Unua Eŭkaristia 
Esperanto- Mondkunveno! 


La nombro de la sinanoncantoj por la 34. 
Eŭkaristia Kongreso estas tiom granda, ri- 
late al la disponeblaj loĝlokoj, ke oni baldaŭ 
devos rifuzi la akcepton de pluaj aliĝoj. 

Kiu de ĉeesti volas, bonvolu kiel 
eble plej baldaŭ aliĝi! 

La unuan Eŭkaristian Esperanto- 
Mondkunvenon povas partopreni 
nur tiuj, kiuj unue aliĝas al la 34. Intern. 
Eukaristia Kongreso kaj al tiu ĉi oni povas 

Tydor. Rev. Kom.: Maria Szczepańska, Prof. 
Kowalski, Wiesenberger. 

Dro Rosenstock en nomo de la Estraro 
kaj ĉiuj krakovaj samideanoj okaze de 80 jara 
naskiĝtago de Prof. Dro Bujwid, plej kore 
bondeziris al Li pluan bonegan sanon kaj 
prosperon por bono de nia movado kaj ĉiuj 
societoj kaj movadoj en kiu la Estiminda 
Jubileulo tiom aktive partoprenas. La vortojn 
de la parolanto la aŭskultantaro akceptis 
per varmaj aplaŭdoj kaj vivukrioj. 


MOVADO. 


aliĝi nur pere de la landaj komisionoj, aŭ 
en landoj, kie ne ekzistas tia, pere de la 
tieaj vojaĝoficejoj. Ankaŭ ili donas detalan 
informon pri ĉio. 

Kiuj intencas partopreni la Unuan Eŭka- 
ristian Esperanto-Mondkunvenon, tion aparte 
devas anonci al la Esperanto-Subkomitato, 
Budapest, Petofi Sandor u. 9. IV. 3., aldo- 
nante 4 respondkuponojn, kiel kotizon. 

La broŝuroj elĉerpiĝis, la afiŝoj kaj glu- 
markoj ankoraŭ ne estas pretaj, ni do pe- 
tas kelksemajnan paciencon. 


Esperanto Subkomitato de la 
XXXIV. Internacia Eukaristia Kongreso 


ESPERANTO EN LA PRAKTIKO. 
La „Esperanta Komerca Asocio“ (EKA) 


celante la disvastigon de Esperanto kaj la 
plifaciligon de la internaciaj komercaj rilatoj, 
publikigos en la venonta Januaro, Februaro, 
specialan, taŭgan broŝuron nome 


EKA - BULTENO. 


Ĝi aperos monate kaj estos sendata senpage 
al la delegitoj de IEL kaj UEA, al ĉiuj in- 
teresitoj, komercistoj, industriistoj, hoteloj, 
kuraclokoj, komercaj ĉambroj k. c. La sam- 
ideanoj, postulu la Bultenon al: Gentra Ofi- 
cejo de EKA - Via Nazionale 208 - Romo 
(Italio) kaj kunlaboru, aliĝante al EKA kiel 
korespondantoj por komercafe roj aŭ kiel 
perantoj por komercanoncoj. La aliĝontoj 


=. 


En ĉiu nova n-ro portas al vi seriozan le- 
gaĵon, altan idealon, kaj instigon al nova ra- 
cia laŭnatura vivo. 

Abonkotizo l sv. fr. 3 resp. kuponoj kaj 
ĉiu egalvaloro. 

Adreso: Frateco, gazeto por frateca vivo, 
Sevlievo (Bulgarujo). 


* 

ricevos kompencon proporcie je la efektivi- 
gatoj enspezigoj. 

Por plifaciligi ĉies taskon, la „EKA“ pre- 
sigos la komercanoncojn laŭ la jena tarifo, 
kontraŭ pago post publikigo de la bulteno 
enhavanta la koncernan anoncon. 

Ĉiujn informojn oni postulu de: 


„EKA“ - Via Nazionale, 208 - ROMO. 


Tarifo 


de la anoncoj en „EKA-BULTENO“ (formato 
cm 34X24) 
Unu paĝo italaj liroj 400 monate 


1/2 99 ,»» ” 250 LA; 
LE ., = „ 150 ú 
1/8 L ,. " 80 LI) 


aŭ egalvaloro en nacia mono. 


X-a SOKOL-OLIMPIADO PRAHA 1938, 
ilustrita faldprospekto pri la festoj de la 
Cehoslovaka Ĝimnasta Asocio SOKOL, oka- 
zontaj en julio 1938. 8 pĝ. 15x 10 cm. Sen- 
page ricevebla ĉe: Cehoslovaka Esperantista 


Informejo Praha XIX Uralske 9. 


Luj 


llustritan faldprospekton pri Ĉeĥoslovakio 
senpage sendas al niaj legantoj: Cehoslovaka 
Esperantista Informejo Praha XIX Uralske 9. 


Luj 

dam pelrm rehompenio 
ka ptriejm A Amd, Acne 
Donoren kaj planelw, 


Katalogon petu de la 
admin. de „Fola Esp.“ 


Ĉu vi jam legis la rakonton de 
Henryk Sienkiewicz: Orso 
trad. A. Oberrotman. 
Prezo: zi 110 kun afranko. 


Mendu tuj ĉe „Pola Esperantisto“ 
Krakow, Lubicz 34. Konto PKO. 406.660. 


NI TRE AFABLE PETAS NIAJN ABO- 
NANTOJN, SULDANTAJN ANKORAŬ LA 
ABONON POR J. 1937 PAGI LA ŜULDON 
JE NIA KONTO PKO Nr 406.660. 


OBNIZKA ABONAMENTU! 


Każdy abonujący na rok 1938 miesięcznik 
„Pola Esperantisto“ wpłaca do dnia 31 grud- 


nia 1937 
tylko zł 6'50. 

Po tym terminie abonament wynosi zł 8— 

rocznie. 
Korzystajcie ze zniżki! 

Równocześnie komunikujemy, iż zalegają- 
cym z wpłatą abonamentu za rok 1937 wstrzy- 
mujemy wysyłkę miesięcznika z dniem l sty- 
cznia 1038. Prosimy więc uprzejmie o wy- 
równanie zaległości. 


UWAGA! 


Wszelkie wpłaty abonamentu miesięcznika 
„Pola Esperantisto“ uskuteczniać można na 
konto PKO. Nr 406.660 lub przekazem 
rozrachunkowym, kartoteka Nr 29, 
co zaoszczędzi wpłacającym koszty przesyłki. 


LA NOVA 
pro LINGVA 
REVUO 
SENDEPENDA ĴURNALO PRI CIA ESPE- 
RANTA PRESAĴO 
Direktoro: CORRADO CERRI 


Ideala gazeto. absolute sendependa de ia 
ajn intereso, ĉu materiala, ĉu eldonista, ĉu 
verkista — Vere amika de ĉiu subtenanto 
kaj disvastiganto de la lingvo Esperanto sen- 
depende de sektaj bataloj -- */12 paĝa -- 
formato cm 35X25 Spegulo de nia litera- 
turo. Kunlaboras multaj lertuloj. 


NECESEGA AL ĈIUJ GRUPOJ KAJ AL 
ĈIUJ INSTRUISTOJ. 


PETU PROVEKZEMPLERON! 


sendante fermitan leteron enhavanta unu 
postrespondkuponon internacian. Prefere sen- 
du rekomenditan leteron! 


VI FARIĜOS TUJ NIA DILIGENTA LE- 
GANTO KAJ ABONANTO! 


Ne prokrastu vian peton! Skribu hodiaŭ 
CORRADO CERRI — Instruisto — 
RAMAZZANO 


(Italujo - Perugia). 


ATENTU! UNIKA OKAZO! 


Pola numero de „Literatura Mondo“, eldo- 

nita okaze de la XXIX Jubilea Universala 

Kongreso de Esperanto en Varsovio, estas 
acetebla nur por 


zł. 1°50 (anstataŭ zł. 2'75). 


Nepre aldonu zł 0:30 por afranko. Por re- 

komendo aparte zł 0'30. La sendaĵon nere- 

komenditan ni ne garantias. Eksterlandanoj 

pagas por la numero nur 4 respondkuponojn 
(afrunko rekomendita). 


Skribu al reprezentantino de Literatura Mon- 

do por Polujo — Halina Weinstein, 

Warszawa, str. Leszno 99/5, PKO. 
Nr. 27.867. 


Por korespondado nepre aldonu poŝtmarkon 
aŭ respondkuponon. 


Rimarko: nemulte da numeroj ankoraŭ restis. 


Wykonano w Drukarni Miejsk. Muz. Przemysłowego w Krakowie. Redaktor odpowiedzialny: Dr Leon Rosenstock. 


